**ANEXA NR. 1 LA HCL nr. 123/2023**

**ROMÂNIA**

**JUDEŢUL SUCEAVA**

**CONSILIUL LOCAL AL MUNICIPIULUI CÂMPULUNG MOLDOVENESC**

#### STUDIU DE OPORTUNITATE

privind vânzarea prin licitație publică a unei suprafețe de teren de 178 mp,

proprietatea privată a municipiului Câmpulung Moldovenesc, situat în

str. Bunești nr. 28, municipiul Câmpulung Moldovenesc

**CAPITOLUL 1. OBIECTUL VÂNZĂRII**

* 1. Terenul care urmează a fi vândut este situat în intravilanul municipiului Câmpulung Moldovenesc, str. Bunești nr. 28.
  2. Terenul este proprietatea privată a municipiului Câmpulung Moldovenesc, are suprafața de 178 mp, categoria de folosinţă curți-construcții, fiind înscris în CF 42081 Câmpulung Moldovenesc și face parte din curtea d-lui Robu Gheorghe.

**CAPITOLUL 2.** **MOTIVAȚIA VÂNZĂRII**

Motivele de ordin legislativ, economic și financiar care impun vânzarea terenului sunt următoarele:

2.1. Prevederile art. 334-346 și art. 363 din cadrul O.U.G. nr. 57/2019 privind Codul administrativ, cu modificările și completările ulterioare;

2.2. Administrarea eficientă a domeniului public și privat al municipiului Câmpulung Moldovenesc, în sensul atragerii de venituri suplimentare la bugetul local, prin valorificarea patrimoniului municipiului.

2.3. Evitarea degradării bunului prin neutilizare, utilizării suprafeței de teren în mod abuziv.

2.4. Satisfacerea cerințelor și nevoilor cetățenilor.

2.4. Procedura de atribuire: licitație publică în plic închis.

**CAPITOLUL 3. ELEMENTE DE PREȚ**

3.1. Prețul minim de pornire la licitație pentru teren este de 18.224,0 lei, preț format din valoarea evaluată a terenului la care se adaugă prețul raportului de evaluare.

3.2. Valoarea de inventar a imobilului - teren este de 17.026,24 lei.

3.3. Prețul din ofertele depuse în vederea desfășurării licitației nu va fi mai mic decât prețul stabilit conform Raportului de evaluare, la care se adaugă TVA. În conformitate cu art. 363 alin. (6) din privind Codul administrativ cu modificările și completările ulterioare, prețul minim de vânzare, care va fi aprobat prin hotărâre a autorității deliberative, va fi valoarea cea mai mare din prețul de piață determinat prin raportul de evaluare și valoarea de inventar a imobilului.

3.4. Plata vânzării se va face integral înainte de încheierea autentică a contractului de vânzare.

**CAPITOLUL 4. MODALITATEA DE ATRIBUIRE A VÂNZĂRII**

4.1. Procedura de vânzare propusă este vânzarea prin licitație publică, conform art. 334-346 și art. 363 din O.U.G. nr. 57/2019 privind Codul administrativ, cu modificările și completările ulterioare.

|  |  |
| --- | --- |
| **Șef serviciu patrimoniu,**  **Niță Marcela Luminița** | **Serviciul patrimoniu,**  **Nuțescu Gabriela Elvira** |
| **Preşedinte de ședință,** | **Secretar general municipiu,**  **Erhan Rodica** |